pythainlp/thai-wiki-dataset-v4 huggingface dataset:
รักบี้ชิงแชมป์โลก รุ่นอายุไม่เกิน 20 ปี

รักบี้ชิงแชมป์โลก รุ่นอายุไม่เกิน 20 ปี (รู้จักกันในชื่อ IRB Junior World Championship จนถึงปี ค.ศ. 2014) เป็นการแข่งขันกีฬ่ารักบี้ยูเนียนระดับนานาชาติ รายการนี้จัดขึ้นโดยรักบี้โลก และมีการแข่งขันโดยทีมชาติเยาวชนชาย 12 ทีม รุ่นอายุต่ำกว่า 20 ปี การแข่งขันรายการนี้มาแทนที่การแข่งขันชิงแชมป์โลกระดับอายุของ IRB ในอดีต ได้แก่ ชิงแชมป์โลก รุ่นอายุไม่เกิน 19 ปี และ รุ่นอายุไม่เกิน 21 ปี
การแข่งขันครั้งแรกจัดขึ้นในเดือนมิถุนายน พ.ศ. 2551 โดย เวลส์เป็นเจ้าภาพ และมีทีมเข้าร่วม 16 ทีม เวลส์ได้รับการประกาศให้เป็นเจ้าภาพการแข่งขันครั้งแรกในเดือนพฤศจิกายน พ.ศ. 2550
จำนวนประเทศที่เข้าร่วมลดลงเหลือ 12 ประเทศก่อนการแข่งขันปี ค.ศ. 2010 เนื่องจากเหตุผลทางการเงิน
การแข่งขันชิงแชมป์โลก รุ่นอายุไม่เกิน 20 ปี เป็นการแข่งขันระดับบนสุดของโครงสร้างการแข่งขันรักบี้โลกสำหรับทีมชาติรุ่นอายุไม่เกิน 20 ปี ในเวลาเดียวกันกับที่มีการเปิดตัวการแข่งขันชิงแชมป์โลก รุ่นอายุไม่เกิน 20 ปี รักบี้โลก (ในขณะนั้นรู้จักกันในชื่อ International Rugby Board) ได้เปิดตัวการแข่งขันระดับที่สอง U20 Trophy ซึ่งมีแปดทีม
มีการเลื่อนชั้นและการตกชั้นระหว่างถ้วยรางวัล ผู้ชนะการแข่งขัน Trophy จะได้เล่นในการแข่งขันชิงแชมป์ในปีถัดไป ในขณะที่ทีมอันดับสุดท้ายในการแข่งขันชิงแชมป์จะถูกสลับไปเล่นรายการ Trophy ในปีถัดไปเช่นกัน
เทควันโดรอบคัดเลือกโอลิมปิกโซนแพนอเมริกา 2024

การแข่งขัน เทควันโดรอบคัดเลือกระดับทวีปอเมริกาประจำปี ค.ศ. 2024 สำหรับกีฬาโอลิมปิกที่ปารีส จัดขึ้นที่เมืองซานโตโดมิงโก สาธารณรัฐโดมินิกัน เมื่อวันที่ 9 และ 10 เมษายน พ.ศ. 2567 แต่ละประเทศสามารถส่งนักกีฬาเข้าร่วมได้สุงสุดชาย 2 คนและหญิง 2 คน โดยมีนักกีฬาเพียง 1 คนในแต่ละรุ่นน้ำหนัก ตราบใดที่ยังไม่มีนักกีฬาที่ผ่านการคัดเลือกโดยวิธีการจัดอันดับแล้ว ผู้เข้าแข่งขันสองคนสุดท้ายในแต่ละรุ่นมีสิทธิ์เข้าร่วมการแข่งขันกีฬาโอลิมปิกภายใต้คณะกรรมการโอลิมปิกแห่งชาติของตน
ชาย.
−58 กิโลกรัม.
10 เมษายน
−68 กิโลกรัม.
9 เมษายน
มวยปล้ำรอบคัดเลือกโอลิมปิกโซนเอเชีย 2024

การแข่งขันมวยปล้ำรอบคัดเลือกโอลิมปิกโซนเอเชีย 2024
 เป็นการแข่งขันรอบคัดเลือกระดับภูมิภาคครั้งที่ 5 ของทวีปเอเชีย สำหรับโอลิมปิกฤดูร้อน 2024 รายการนี้จัดขึ้นระหว่างวันที่ 19 ถึง 21 เมษายน 2024 ที่เมืองบิชเคก ประเทศคีร์กีซสถาน มวยปล้ำชิงแชมป์เอเชีย 2024 จัดแข่งขันที่สนามนี้เช่นกัน
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 195 คนจาก 27 ประเทศ
<templatestyles src="Div col/styles.css"/>
แกร์ดีซี

แอบู แซอีด แอบดูลแฮยย์ อิบน์ แซฮ์ฮอก บิน แมฮ์มูด แกร์ดีซี  รู้จักกันในชื่อ แกร์ดีซี  เป็นนักประวัติศาสตร์และข้าราชการชาวเปอร์เซียในคริสต์ศตวรรษที่ 11 โดยที่เป็นที่รู้จักจากการเขียน "Zayn al-akhbar" หนึ่งในหนังสือประวัติศาสตร์แรกสุดที่เขียนในภาษาเปอร์เซียใหม่
มีข้อมูลส่วนตัวเกี่ยวกับแกร์ดีซีน้อย เขาน่าจะมาจากแกร์ดีซในภูมิภาคแซมีนดอแวร์ตามที่นิสบะฮ์ของเขาบอกเป็นนัย ชื่อพ่อของเขาคือแซฮ์ฮอก ซึ่งเป็นชื่อที่ดูเหมือนเป็นที่นิยมในภูมิภาคนี้ แกร์ดีซีเริ่มทำงานเป็นข้าราชการของแมฮ์มูดแห่งแฆซนี (ค. 998 – 1030) กษัตริย์แห่งจักรวรรดิกาสนาวิยะห์ และเป็นพยานผู้เห็นหลายเหตุการณ์ในรัชสมัยพระองค์ ในหนังสือ "Zayn al-akbar" แกร์ดีซีมีทัศนคติต่อประวัติศาสตร์อย่างไม่อคติ ซึ่งถือเป็นเรื่องค่อนข้างน่าทึ่งในสมัยนั้น หนังสือนั้นประกอบด้วยประวัติศาสตร์กษัตริย์อิหร่านก่อนอิสลาม มุฮัมมัด และเคาะลีฟะฮ์จนถึง ค.ศ. 1032 หนังสือนี้ยังมีประวัติการพิชิตโฆรอซอนของอาหรับที่เชื่อว่าแกร์ดีซีใช้ข้อมูลของ al-Sallami ไว้อ้างอิง ส่วนประวัติศาสตร์เกี่ยวกับชาวเติร์กเขียนโดยใช้ข้อมูลของอิบน์ คุรดาษบิฮ์, แจย์ฮอนี และอิบน์ อัลมุก็อฟฟะอ์เป็นอ้างอิง เขาอาจเป็นลูกศิษย์ของอัลบีรูนี เนื่องจาก "Zayn al-akbar" มีเนื้อหาเกี่ยวกับเทศกาลอินเดีย
มวยปล้ำรอบคัดเลือกโอลิมปิกโซนยุโรป 2024

การแข่งขันมวยปล้ำรอบคัดเลือกโอลิมปิกโซนยุโรป 2024
 เป็นการแข่งขันรอบคัดเลือกระดับภูมิภาคครั้งที่ 3 ของทวีปยุโรป สำหรับโอลิมปิกฤดูร้อน 2024 รายการนี้จัดขึ้นระหว่างวันที่ 5 ถึง 7 เมษายน ค.ศ. 2024 ที่เมืองบากู ประเทศอาเซอร์ไบจาน
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 291 คนจาก 33 ประเทศ
<templatestyles src="Div col/styles.css"/>
บลัดฟรี (ละครโทรทัศน์)

บลัดฟรี (เกาหลี: ) เป็นซีรีส์ทางโทรทัศน์ของเกาหลีใต้ ที่เขียนโดย อี ซู-ย็อน กำกับโดย พัก ช็อล-ฮวาน และนำแสดงโดย จู จี-ฮุน, ฮัน ฮโย-จู, อี ฮี-จุน, อี มู-แซ็ง ออกอากาศทาง ดิสนีย์+ ในวันที่ 10 เมษายน 2024 และออกอากาศทุกวันพุธ
เรื่องย่อ.
หลังจากที่มนุษย์บริโภคเนื้อสัตว์กันมาเป็นเวลานานนับล้านปี แต่ปัจจุบันบริษัทบีเอฟ กลายเป็นบริษัทที่ครองตลอดเนื้อสัตว์ดัดแปลงพันธุกรรม แต่ก็เริ่มมีผู้คนเริ่มแคลงใจสงสัยเกี่ยวกับตัวตนของ ยุน จา-ยู CEO และผู้ก่อตั้งบริษัทบีเอฟซึ่งร่วมกับ ออซาน นักวิทยาศาสตร์สรีรวิทยาผู้เลื่องชื่อ ขณะที่ อู แช-อุน อดีตนายทหารในกองทัพตอนนี้เขาทำงานรับจ้างคุ้มกันให้กับบีเอฟ และเขาก็ได้ล่วงล้ำไปสู่ความลับบางอย่าง
อดีตทหารและผู้คุ้มกันคนปัจจุบันที่สำเร็จการศึกษาจาก Naval Academy 
ผู้ก่อตั้งและ CEO ของ BF Group ซึ่งเป็นบริษัทเนื้อสัตว์เพาะเลี้ยงเซลล์ที่จัดตั้งแกนกลาง 
นายกรัฐมนตรีเกาหลีใต้ 
นักสรีรวิทยาและเป็นสมาชิกผู้ก่อตั้ง BF Group ยังเป็นผู้จัดการทั่วไปฝ่ายเทคโนโลยีสื่อวัฒนธรรม 
ทนายความและหัวหน้าฝ่ายวางแผนของ BF Group 
วิศวกรชีวภาพ ที่พัฒนาเทคโนโลยีหลักสำหรับการเพาะเลี้ยงเนื้อสัตว์เทียม 
ผู้เชี่ยวชาญด้านไอทีของ BF Group 
สมาชิกของทีมวิจัย 
การผลิต.
การพัฒนา.
"บลัด ฟรี" จะมีทั้งหมด 10 ตอน งบประมาณสำหรับซีรีส์นี้มีมูลค่ารวมมากกว่า 24 พันล้าน ₩
เกมล้างบาป ชีวิตแลกชีวิต

เกมล้างบาป ชีวิตแลกชีวิต  เป็นซีรีส์ทางโทรทัศน์ของเกาหลีใต้ นำแสดงโดย อึม กี-จุน, ฮวัง ช็อง-อึม, อี-จุน, อี ยู-บี, ชิน อึน-คย็อง, ยุน ช็อง-ฮุน, โช ยุน-ฮี และโจ แจ-ยุน ซีซันแรกออกอากาศทางเอสบีเอส ทีวี ตั้งแต่วันที่ 15 กันยายนถึง 17 พฤศจิกายน 2023 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) ซีซันที่สองออกอากาศตอนแรกทาง เอสบีเอสทีวี ในวันที่ 29 มีนาคม 2024 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสตรีมบน Coupang Play และ Wavve ในเกาหลีใต้ และบน Viu และ Viki ในบางภูมิภาค 
เรื่องย่อ.
คนเจ็ดคนที่เกี่ยวข้องกับคดีเด็กผู้หญิงที่หายตัวไปต้องเผชิญกับเหตุการณ์สำคัญที่พบพวกเขาจะต้องเผชิญหน้ากับเกมที่พลิกผันและสถานการณ์เหนือความคาดหมาย ที่จะนำไปสู่บทสรุปแห่งการชำระล้างบาปอย่างแท้จริง
การผลิต.
การพัฒนา.
เขียนโดย คิม ซุน-อ๊ก และผู้กำกับ จู-ดงมิน เคยร่วมงานกันเเล้วสองครั้งและครั้งนี้เป็นการรวมกันเป็นครั้งที่สามหลังจากซีรีส์ "จักรพรรดินีพลิกบัลลังก์" (2018) และ "" (2020–21) ซีรีส์นี้ผลิตโดยแผนกละคร SBS, Studio S ร่วมกับ Chorokbaem Media ต้นทุนขอบการผลิตซีรีส์นี้อยู่ที่ประมาณ ₩ สำหรับทั้งซีซั่น 1 และ 2 
เมื่อวันที่ 24 กุมภาพันธ์ พ.ศ. 2566 มีการเปิดเผยว่าซีรีส์นี้กำลังเตรียมสำหรับซีซันที่สอง เมื่อวันที่ 13 ตุลาคม พ.ศ. 2566 มีการประกาศว่าผู้กำกับหลัก จู ดง-มิน ลาออก และซีซันที่สองจะกำกับโดยโอ จุน-ฮย็อก ซึ่งเป็นผู้ร่วมกำกับซีซันแรกด้วย เมื่อวันที่ 29 ธันวาคม พ.ศ. 2566 มีการประกาศว่าผู้กำกับ โอ ซง-ฮี จะร่วมกำกับซีซันที่สองร่วมกับโอ จุน-ฮย็อก 
การถ่ายทำ.
เมื่อวันที่ 22 กันยายน 2022 ได้รับการยืนยันว่าจะเริ่มถ่ายทำซีรีส์นี้ การถ่ายทำซีซั่นแรกจะสิ้นสุดวันที่ 6 กรกฎาคม 2023 และการถ่ายทำซีซันที่สองเริ่มในเดือนกรกฎาคม 2022 
เมื่อวันที่ 5 ธันวาคม 2565 บริษัทผู้ผลิตได้ขออภัยในการจอดรถขนาดเล็กบนทางเท้าอย่างผิดกฎหมายและชำระค่าปรับให้กับกองบริหารการจอดรถของสำนักส่งเสริมการบริหารสำนักงานเขต
อะบูลอับบาส อัลฮิญาซี

อะบูลอับบาส อัลฮิญาซี  เป็นนักเดินทาง พ่อค้า และกะลาสีเรือมุสลิมชาวอาหรับในคริสต์ศตวรรษที่ 12 และเป็นที่รู้จักจากการใช้เวลาอยู่ในประเทศจีนถึง 40 ปี ลูกชายเจ็ดคนที่เขาจัดให้ประจำอยู่ในศูนย์กลางการค้าเจ็ดแห่งจากฐานของเขาในเยเมน ยกระดับธุรกิจการค้าด้วยการส่งสินค้าจากตลาดต่างชาติ เขาเคยสูญเสียเรือ 10 ลำในมหาสมุทรอินเดีย แต่ฟื้นฟูลาภทรัพย์เมื่อเรือลำที่ 11 ที่บรรจุเครื่องถ้วยเปลือกไข่กับไม้กฤษณาจากจีนเดินทางมาอย่างปลอดภัย
ธิติสรรค์ กู้ดเบิร์น

ธิติสรรค์ กู้ดเบิร์น (ชื่อเล่น คิม; เกิด 30 มิถุนายน พ.ศ. 2542) เป็นนักแสดง นายแบบ และอดีตนักกีฬารักบี้ลูกครึ่งไทย-อังกฤษ ธิติสรรค์มีชื่อเสียงจากการเป็นผู้ชนะในการประกวดความงามชายระดับนานาชาติอย่างมิสเตอร์อินเตอร์เนชันแนล 2023 และมิสเตอร์อินเตอร์เนชันแนลไทยแลนด์ 2023
ทั้งนี้ธิติสรรค์เคยเป็นผู้เข้าประกวดในรายการเดอะเฟซเมนไทยแลนด์ทั้งซีซัน 2 และซีซัน 3
ประวัติ.
ธิติสรรค์เกิดเมื่อวันที่ 30 มิถุนายน พ.ศ. 2542 ณ กรุงเทพมหานคร ประเทศไทย โดยบิดาเป็นชาวอังกฤษและมารดาเป็นชาวไทย ธิติสรรค์จบการศึกษาในระดับปริญญาตรีจากคณะวิศวกรรมศาสตร์สาขาวิศวกรรมคอมพิวเตอร์หลักสูตรนานาชาติมหาวิทยาลัยมหิดล และเคยเป็นนักกีฬารักบี้โดยเคยเป็นทั้งกัปตันทีมรักบี้นักเรียนไทยและเคยเป็นหนึ่งในรักบี้ทีมชาติไทยชุดยู-18
การประกวด.
ธิติสรรค์ได้เริ่มเข้าสู่การประกวดจากการเป็นหนึ่งในผู้เข้าแข่งขันในรายการเดอะเฟซเมนไทยแลนด์ ซีซัน 2 เมื่อปีพ.ศ. 2561 โดยเขาได้เป็นหนึ่งในทีมของพลพัฒน์ อัศวะประภา หรือทีมหมู อาซาว่า และได้ตำแหน่งรองชนะเลิศ ในปีพ.ศ. 2562 ธิติสรรค์ได้เป็นผู้เข้าแข่งขันในรายการเดอะเฟซเมนไทยแลนด์ ซีซัน 3 ซึ่งเขาได้อยู่ในทีมของอารยา อินทราและอจิรภา ไมซิงเกอร์ หรือทีมอาร์ตบีน่า ในครั้งนี้เขาอยู่ในอันดับที่ 12 ของการแข่งขัน
ต่อมาในปีพ.ศ. 2566 ธิติสรรค์ได้เข้ารวมการประกวดมิสเตอร์อินเตอร์เนชันแนลไทยแลนด์ 2023 ในครั้งนั้นเขาสามารถชนะการประกวดจากผู้เข้าแข่งขันทั้งหมด 28 คน และได้เป็นตัวแทนประเทศไทยในการประกวดมิสเตอร์อินเตอร์เนชันแนล 2023
โดยในการประกวดมิสเตอร์อินเตอร์เนชันแนล 2023 ซึ่งจัดขึ้น ณ กรุงเทพมหานคร ประเทศไทย ในวันที่ 17 กันยายน พ.ศ. 2566 จากผู้เข้าประกวดทั้งหมด 36 ประเทศ ธิติสรรค์สามารถชนะการประกวดและเป็นตัวแทนจากประเทศไทยคนแรกที่ได้ดำรงตำแหน่ง
กระทรวงป้องกันความสงบ (ประเทศลาว)

กระทรวงป้องกันความสงบ (#เปลี่ยนทาง ,) เป็นกระทรวงตำรวจและกระทรวงมหาดไทยของประเทศลาว
โครงสร้าง.
กระทรวงความมั่นคงสาธารณะประกอบด้วย "สาขาบริการ" หลายแห่ง ซึ่งรวมถึงตำรวจท้องที่ ตำรวจจราจร ตำรวจตรวจคนเข้าเมือง ตำรวจรักษาความปลอดภัย (รวมถึงตำรวจชายแดน) และหน่วยตำรวจติดอาวุธอื่น ๆ รัฐมนตรีคนปัจจุบันคือ พลเอก วิไล หล้าคำฟอง
หน่วยงานระดับกรม.
กระทรวงป้องกันความสงบ ประกอบด้วยด้วยงานระดับกรม ดังนี้
ประเทศลาวจะเรียกเจ้าหน้าที่ตำรวจว่า "เจ้าหน้าที่ป้องกันความสงบ" มีหน้าที่ในการดูแลความสงบเรียบร้อยภายในประเทศ
ความร่วมมือระหว่างประเทศ.
เพื่อเพิ่มขีดความสามารถในการแก้ไขปัญหาต่าง ๆ เช่น การค้ายาเสพติดที่ผิดกฎหมายและการค้ามนุษย์ กระทรวงป้องกันความสงบได้ประสานความสัมพันธ์ในการทำงานกับหน่วยงานรัฐบาลต่างประเทศและองค์กรระหว่างประเทศจำนวนหนึ่ง รวมถึงสำนักงานว่าด้วยยาเสพติดและอาชญากรรมแห่งสหประชาชาติ (UNODC) และกองทุนเพื่อเด็กแห่งสหประชาชาติ (UNICEF)
ตวน

ตวน หรือ ต่วน (มลายู : Tuan) ในมลายูแปลว่า เจ้านาย เจ้าของ หรือ เจ้า เป็นยศฐานันดรเจ้านายมลายู มีใช้ในประเทศแถบมลายู เช่น มาเลเซีย บรูไน อินโดนีเซีย และสามจังหวัดชายแดนใต้ของประเทศไทย ในพงศาวดารไทยจะเขียนว่า “ตุหวัน” เป็นพระยศเดียวกัน ซึ่ง “ตวน” นับว่าเป็นเจ้าตั้งแต่ประสูตินอกจากนี้ “ตวน” ยังอาจหมายถึงเชื้อพระวงศ์ซึ่งได้รับการแต่งตั้งเป็นประมุขของรัฐขนาดเล็ก หรือ เจ้าเมืองด้วย 
ประวัติ.
ตวน มีมาตั้งแต่โบราณสมัยนครรัฐมลายูรุ่งเรืองจนถึงปัจจุบัน แต่เดิมเรียกว่า “ตูแว” ต่อมาได้กล่อนเสียงเป็น “ตวน” พระยศ “ตูแว” พบที่ปัตตานีเท่านั้นและยอมรับกันทางภาษาศาสตร์ว่าน่าจะเป็นคำดั่งเดิมที่สุด โดยถือว่าเป็นพระยศในชั้นที่สองของชั้นยศมลายูแบบสามชั้น และนับเป็นเจ้านายในลำดับสุดท้าย ถัดจากชั้น “ตวน” ลงไป ไม่นับว่าเป็นเจ้า แม้จะมีคำนำหน้านามเป็น “นิ” หรือ “วัน” ก็ตาม
ในรัฐกลันตัน ประเทศมาเลเซีย เจ้านายนิยมใช้พระยศ “ตวน” จนกระทั้งในปี ค.ศ.1944 ได้เปลี่ยนตามสมัยนิยมเป็นพระยศ ตนกู,เติงกู,เต็งกู ส่วนในสามจังหวัดชายแดนใต้แม้จะไม่มีระบบเจ้าแล้ว แต่ยังมีการสืบทอดจนถึงปัจจุบัน และใช้พระยศ ตวน, กู ,นิ 
การสืบทอดพระยศ จะสืบทอดทางฝ่ายชายเป็นหลัก เช่น ฝ่ายชายเป็นเจ้าชั้น “ตวน” โอรสประสูตรจะเป็นเจ้าชั้น “ตวน” ตามฝ่ายชายตลอดสาย และชั้นยศจะลดลงมาหนึ่งชั้นหากฝ่ายหญิงเป็นเจ้าชั้น “ตวน” เสกสมรสกับชายสามัญชน บุตรที่เกิดจะใช้ยศ “นิ” หรือ “วัน” แทน
ยศ นิ และ วัน มีการใช้ 2 แบบ คือ
ความหมายอื่น.
ตวนในความหมายอื่น
1.ตวน (Tuan) แปลว่า ท่าน
2.ตวน ตวน ดัน ปวน ปวน (Tuan Tuan dan Puan Puan) แปลว่า ท่านสุภาพบุรุษและสุภาพสตรี
3.ตวน ตวน (Tuan Tuan) แปลว่า ท่านสุภาพบุรุษ
4.ตวนกูรู (Tuanguru) แปลว่า ท่านอาจารย์
5.ตวน แปลว่า ชื่อผ้าแพรชนิดหนึ่ง
ดาวเด่นฟ้ากับหนุ่มมุ่งมั่น

ดาวเด่นฟ้ากับหนุ่มมุ่งมั่น  เป็นละครโทรทัศน์เกาหลีใต้ในปี ค.ศ. 2024 นำแสดงโดยอิม ซู-ฮยังและจี ฮย็อน-อู ออกอากาศตอนแรกทางช่องเคบีเอส2 ในวันที่ 23 มีนาคม ค.ศ. 2024 และออกอากาศทุกวันเสาร์และวันอาทิตย์ เวลา 19:55 น. (เวลามาตรฐานเกาหลี) 
เรื่องย่อ.
บอกเล่าเรื่องราวของนักแสดงสาวที่พลิกผันตกต่ำเพียงชั่วข้ามคืน (อิม ซู-ฮยัง) กับความพยายามของโปรดิวเซอร์หนุ่ม (จี ฮยอน-อู) เพราะความรัก ที่ต้องเบาะแส และหาความจริงในคดีความ
วัดกุฎิ (ตำบลบ้านป้อม)

วัดกุฎิ เป็นวัดโบราณประเภทวัดร้างที่ตั้งอยู่นอกเกาะเมืองทางด้านทิศตะวันตก ใกล้กับวัดไชยวัฒนาราม และวัดสนามไชย ปรากฏชื่อในพระราชพงศาวดารว่าเป็นสถานที่ปลงศพมารดาของเจ้าพระยากลาโหมสุริยวงศ์ ซึ่งต่อมาปราบดาภิเษกตัวเองเป็นสมเด็จพระเจ้าปราสาททอง แต่เนื่องจากมีขุนนางข้าราชการมาร่วมงานกันมาก จนไม่ได้ไปเข้าประชุมขุนนาง ทำให้สมเด็จพระเชษฐาธิราช แคลงพระทัยและคิดจะกำจัดเจ้าพระยากลาโหม เจ้าพระยากลาโหมรู้ตัวก่อนจึงชักชวนเหล่าขุนนางและข้าราชการที่มาร่วมงานชิงลงมือก่อรัฐประหาร 
โดยเคลื่อนพลจากวัดกุฎิไปขึ้นบกที่ประตูชัยทางเกาะเมืองด้านทิศใต้บริเวณปากคลองฉะไกรใหญ่ ซุ่มกำลังอยู่ที่ตะแลงแกง ก่อนบุกเข้ายึดพระราชวังหลวง จับสมเด็จพระเชษฐาธิราชไปสำเร็จโทษที่วัดโคกพระยา แล้วอัญเชิญพระอาทิตยวงศ์พระอนุชาของสมเด็จพระเชษฐาธิราชขึ้นเป็นสมเด็จพระอาทิตยวงศ์ ในปัจจุบัน พื้นที่ของวัดกุฎิเหลือเศษอิฐเก่าและซากพระพุทธรูปหินทราย
สัณห์ จิตรปฏิมา

พลเอก สัณห์ จิตรปฏิมา (8 มีนาคม พ.ศ. 2465 – 10 ตุลาคม พ.ศ. 2547) เป็นทหารบกชาวไทย เคยดำรงตำแหน่งสำคัญต่าง ๆ เช่น แม่ทัพภาคที่ 4, เสนาธิการทหารบก, รองผู้บัญชาการทหารบก และเป็นหัวหน้ากบฏยังเติร์ก
ประวัติ.
ชีวิตส่วนตัว.
พลเอก สัณห์ เกิดวันที่ 8 มีนาคม พ.ศ. 2464 (นับแบบปัจจุบันคือ พ.ศ. 2465) ที่ตำบลตะลุบัน อำเภอเมืองสายบุรี จังหวัดสายบุรี เป็นบุตรของสำเนียง และคิ้ม จิตรปฏิมา 
สัณห์ ได้สมรสกับคุณหญิงวรี จิตรปฏิมา ในปี พ.ศ. 2495 ในขณะยังยศ"ร้อยเอก" และบุตรทั้งหมด 3 คน
การศึกษา.
สัณห์ ได้ไปเรียนในโรงเรียนประจำจังหวัดสายบุรี ต่อมาได้มีการยุบจังหวัดสายบุรี ในปี พ.ศ. 2474 สัณห์ได้ย้ายไปเรียนที่จังหวัดนราธิวาส ในโรงเรียนประจำจังหวัดนราธิวาส และเรียนได้ 2 ปี จนจบมัธยมปีที่ 3 สัณห์ได้ไปเรียนในโรงเรียนมหาวชิราวุธ โดยใช้เวลาเพียง 2 ปี (ม.5 - ม.6 ใช้เวลาเรียน 1 ปี) ตลอดการศึกษาตั้งแต่ต้นจนถึงมัธยมศึกษาปีที่ 6 สัณห์ไล่สอบได้ที่ 1 มาโดยตลอด
ต่อมาสัณห์ไปเรียนที่กรุงเทพมหานคร ที่โรงเรียนสวนกุหลาบวิทยาลัย ในปี พ.ศ. 2480 - พ.ศ. 2481 ในปี พ.ศ. 2481 สัณห์ได้มีสิทธิพิเศษเนื่องจากมีผลการศึกษาให้ได้เข้าเรียนชั้นมัธยมศึกษาปีที่ 8 ก. ซึ่งเป็นชั้นที่จัดไว้เพื่อสอบชิงทุนจากรัฐบาลเพื่อไปศึกษาต่อที่ต่างประเทศโดยเฉพาะ
ปลายปี พ.ศ. 2481 สัณห์ได้สอบเข้าโรงเรียนนายร้อยพระจุลจอมเกล้า และจบการศึกษาในปี พ.ศ. 2485 เป็นรุ่นที่ 6
การทำงาน.
ราชการทหาร.
สัณห์ จิตรปฏิมา ได้ดำรงตำแหน่งแรก คือ ผู้บังคับหมวด กรมจเรทหารสื่อสาร และดำรงตำแหน่งสำคัญ ๆ เช่น
ถึงแก่อนิจกรรม.
พลเอก สัณห์ จิตรปฏิมา ได้ถึงแก่อนิจกรรมด้วยโรคภาวะการหายใจล้มเหลว เมื่อวันที่ 10 ตุลาคม พ.ศ. 2547 เวลา 5:00 น. ณ โรงพยาบาลรามคำแหง สิริอายุ มีพิธีพระราชทานเพลิงศพที่เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร
เครื่องราชอิสริยาภรณ์.
พลเอก สัณห์ จิตรปฏิมา ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ยกน้ำหนักชิงแชมป์โลก 2022

การแข่งขันยกน้ำหนักชิงแชมป์โลก 2022  เป็นการแข่งขันกีฬายกน้ำหนักที่จัดขึ้นที่เมืองโบโกตา ประเทศโคลอมเบีย ในเดือนธันวาคม ค.ศ. 2022 เดิมมีกำหนดจะจัดขึ้นที่เมืองฉงชิ่ง ประเทศจีน แต่เปลี่ยนแปลงในเดือนมีนาคม ค.ศ. 2022 อันเป็นผลมาจากมาตรการป้องกันโควิด-19 ในประเทศจีน สถานที่ใหม่ได้รับการประกาศในเดือนเมษายน ค.ศ. 2022 นับเป็นครั้งแรกที่โคลอมเบียเป็นเจ้าภาพจัดการแข่งขันยกน้ำหนักชิงแชมป์โลก
การแข่งขันนี้ถือเป็นหนึ่งในรายการคัดเลือกสำหรับโอลิมปิกฤดูร้อน 2024 ที่ปารีส ประเทศฝรั่งเศส นักยกน้ำหนักจากรัสเซียและเบลารุสไม่ได้ลงแข่งขันหลังจากถูกแบนอันเป็นผลมาจากการรุกรานยูเครนของรัสเซีย เกาหลีเหนือไม่ได้ลงแข่งขันหลังจากที่สหพันธ์ยกน้ำหนักระหว่างประเทศ (IWF) ได้เข้มงวดกฎเกณฑ์ของตนในเรื่อง การควบคุมการต่อต้านการใช้สารต้องห้าม
สหพันธ์ยกน้ำหนักระหว่างประเทศพิจารณาใช้สองแพลตฟอร์มแทนที่จะเป็นแพลตฟอร์มเดียวในการแข่งขัน แต่สนามดังกล่าวได้รับการพิสูจน์แล้วว่าไม่เหมาะสม ในระหว่างการแข่งขัน ผู้แข่งขันและเจ้าหน้าที่พบว่าจำนวนการยกน้ำหนักไม่ขึ้นมีจำนวนครั้งเพิ่มขึ้นเนื่องมาจากระดับความสูงของเมืองเหนือระดับน้ำทะเล โดยนักยกน้ำหนักประสบปัญหาในการรับออกซิเจนที่เพียงพอ
ยกน้ำหนักชิงแชมป์โลก 2023

การแข่งขันยกน้ำหนักชิงแชมป์โลก 2023  เป็นการแข่งขันกีฬายกน้ำหนักที่จัดขึ้นในเมืองริยาด ประเทศซาอุดีอาระเบีย ตั้งแต่วันที่ 4 ถึง 17 กันยายน พ.ศ. 2566
การแข่งขันนี้ถือเป็นรายการบังคับเพื่อให้คัดเลือกสำหรับโอลิมปิกฤดูร้อน 2024 ที่ปารีส ประเทศฝรั่งเศส ก่อนหน้านี้คาดการณ์ว่าการแข่งขันจะจัดขึ้นโดยใช้สองแพลตฟอร์มแทนที่จะเป็นแพลตฟอร์มเดียว
ตารางเหรียญรางวัล.
จัดอันดับตามเหรียญ จำนวนเหรีญมากที่สุด (ผลรวม)
จัดอันดับตามเหรียญรางวัลทั้งหมด: จำนวนมากที่สุด (ผลรวม) และ น้อยสุด (Snatch and Clean & Jerk)
ยกน้ำหนักโลก 2024

การแข่งขันยกน้ำหนักโลก 2024  เป็นการแข่งขันกีฬายกน้ำหนัก ที่จัดขึ้นในจังหวัดภูเก็ต ประเทศไทย ตั้งแต่วันที่ 31 มีนาคมถึง 11 เมษายน พ.ศ. 2567
การแข่งขันนี้ถือเป็นรายการบังคับเพื่อคัดเลือกสำหรับโอลิมปิกฤดูร้อน 2024 ที่ปารีส ประเทศฝรั่งเศส
บาสเกตบอล 3x3 ชิงแชมป์โลก 2023

การแข่งขันบาสเกตบอล 3x3 ชิงแชมป์โลก 2023  เป็นการแข่งขันกีฬาบาสเกตบอล 3x3 ระดับนานาชาติที่มีการแข่งขันสำหรับทีมชาติชายและหญิง การแข่งขันนี้จัดขึ้นระหว่างวันที่ 30 พฤษภาคมถึง 4 มิถุนายน พ.ศ. 2566 ที่กรุงเวียนนา ประเทศออสเตรีย
บาสเกตบอล 3x3 ชิงแชมป์โลก 2023 – ทีมชาย

การแข่งขันบาสเกตบอล 3x3 ชิงแชมป์โลก จัดขึ้นที่กรุงเวียนนา ประเทศออสเตรีย ตั้งแต่วันที่ 30 พฤษภาคม ถึง 4 มิถุนายน ค.ศ. 2023 และมีผู้เข้าแข่งขัน 20 ทีม
เซอร์เบียคว้าแชมป์สมัยที่ 2 ติดต่อกันด้วยการชนะสหรัฐ และนับเป็นแชมป์ครั้งที่ 6 จากการแข่งขันทั้งหมด ขณะที่ลัตเวียได้เหรียญทองแดง
ทีมที่ผ่านการคัดเลือก.
ทีมตัวแทนฟีบาทั้ง 5 โซน จาก 20 ทีมอันดับแรก รวมทั้งเจ้าภาพ ตามการจัดอันดับของสหพันธ์บาสเกตบอลนานาชาติได้ผ่านเข้ารอบสำหรับการแข่งขันครั้งนี้
วัดกุฎิ

วัดกุฎิ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
บาสเกตบอล 3x3 ชิงแชมป์โลก 2023 – ทีมหญิง

การแข่งขันบาสเกตบอล 3x3 ชิงแชมป์โลก จัดขึ้นที่กรุงเวียนนา ประเทศออสเตรีย ตั้งแต่วันที่ 30 พฤษภาคม ถึง 4 มิถุนายน ค.ศ. 2023 และมีทีมเข้าแข่งขัน 20 ทีม
สหรัฐเอาชนะฝรั่งเศสในรอบชิงชนะเลิศ และคว้าแชมป์สมัยที่ 3 ขณะที่ออสเตรเลียคว้าเหรียญทองแดง
ทีมที่ผ่านการคัดเลือก.
ทีมตัวแทนฟีบาทั้ง 5 โซน จาก 20 ทีมอันดับแรก รวมทั้งเจ้าภาพ ตามการจัดอันดับของสหพันธ์บาสเกตบอลนานาชาติได้ผ่านเข้ารอบสำหรับการแข่งขันครั้งนี้
รณชัย จูงวงษ์สุข

รณชัย จูงวงษ์สุข ชื่อเล่น แม็ก (4 มีนาคม พ.ศ. 2540 –) เป็นกองหลังฟุตซอลชาวไทย และปัจจุบันเป็นสมาชิกฟุตซอลทีมชาติไทย
เกียรติประวัติ.
 ทีมชาติไทย
พระเจ้าศรีจุฑามณีวรมาเทวะ

พระเจ้าศรีจุฑามณีวรมันเทวะ  หรือเขียนเป็น Shi-li-zhu-luo-wu-ni-fo-ma-tiao-hua (ถอดเสียงแบบจีน) เป็นจักรพรรดิศรีวิชัยที่อยู่ในราชวงศ์ไศเลนทร์ ผู้ครองราชย์ที่เกอดะฮ์ในช่วงปลายคริสต์ศตวรรษที่ 10 (ประมาณ ค.ศ. 988 ถึง 1004) พระองค์ได้รับการยกย่องว่าเป็นผู้ปกครองที่เก่งและเปรื่องปราด เป็นนักวางแผนที่ชาญฉลาดและมีทักษะทางการทูตที่เฉียบแหลม รัชสมัยของพระองค์ค่อนข้างมีชื่อเสียง เนื่องจากอาณาจักรต้องเผชิญกับวิกฤติอันเลวร้าย คือการรุกรานทางเรือโดยอาณาจักรมาตารัมของชวา พระองค์เป็นศัตรูตัวฉกาจของธรรมวังสาแห่งชวา
การตอบโต้.
การตอบโต้น่าจะดำเนินการโดยซรี มาฮาวีจายตตุงกาวาร์มัน ผู้สืบทอดราชบัลลังก์ของพระเจ้าศรีจุฑามณีฯ ใน ค.ศ. 1016 ทางศรีวิชัยได้ช่วยเหลือฮาจี (กษัตริย์) วูราวารีแห่งลวารัมก่อกบฏ ซึ่งนำไปสู่การโจมตีและทำลายพระราชวังมาตารัม การโจมตีอย่างกะทันหันและไม่คาดคิดนี้เกิดขึ้นระหว่างพิธีอภิเษกสมรสของพระราชธิดาในธรรมวังสา ซึ่งทำให้ราชสำนักไม่พร้อมและตกตะลึง การสวรรคตของธรรมวังสาและการล่มสลายของเมืองหลวงมาตารัม ศรีวิชัยมีส่วนทำให้อาณาจักรมาตารัมล่มสลาย ส่งผลให้ชวาตะวันออกต้องเผชิญกับความไม่สงบ ความรุนแรง และท้ายที่สุดก็ตกอยู่ในความเปล่าเปลี่ยวเป็นเวลาหลายปี#เปลี่ยนทาง
คดีแชร์อภิรักษ์ โกฎธิ

คดีแชร์ อภิรักษ์ โกฎธิ เป็นคดีแชร์ลูกโซ่ที่มีมูลค่าความเสียหายมากที่สุดคดีหนึ่งคือมูลค่าเสียหายรวมราว 4 หมื่นล้านบาทเป็นคดีพิเศษที่ 1853/2562 คดีฟอกเงินที่ 36/2563 และฟ้องร้องเพิ่มอีก 21 ราย เป็นคดีพิเศษที่ 60/2564ต่อมามีการฟ้องร้องบุคคลเพิ่มเป็น 22 ราย และฟ้องร้องนิติบุคคลอีก 2 บริษัท ผู้เสียหาย 9,824 ราย
ภูมิหลัง.
นายอภิรักษ์ โกฎธิ เป็นประธานมูลนิธิธรรมมาภิรักษ์ ในขณะนั้นได้หลอกลวงประชาชนจำนวนมากและได้ร่วมมือกับดารานักร้องนักแสดงในการหลอกลวงประชาชนว่าสามารถทำเงินกำไรได้จากการเทรด Forex-3d อย่างง่ายดายด้วยโปรแกรมที่มีความน่าเชื่อถือได้ อีกทั้งยังมีสำนักงานที่ถนนรัชดาภิเษกมีบุคลากรในบริษัท
เครือข่ายของนายอภิรักษ์.
นายอภิรักษ์มีเครือข่ายเป็นดารานักร้องนักแสดงที่ชักชวนประชาชนมาร่วมลงทุนหรือร่วมหลอกลวงประชาชน ดารานักแสดงบางรายได้ปฏิเสธว่าตนเองไม่ได้ชักชวนผู้อื่นมาร่วมลงทุนและไม่ได้หลอกลวงประชาชนอย่างไรก็ตามเมื่อต้องรายงานตัวกับกรมสอบสวนคดีพิเศษส่วนมากมักพยายามตอดเข้าพบและใส่แว่นดำเพื่ออำพรางใบหน้า อาทิ นางสาวสุธีวัน กุญชร นายพัฒนพล มินทะขิน นางสาวสาวิกา ไชยเดช นายกิตติเชษฐ์ ไชยเดช นางสรินยา ไชยเดช จ๊ะ นงผณี กษม กลปราณีต ธรรศิวรรฒ ฉันทานุกูล ปภพ กลปราณีต พัชรี ทับทองที่ นายกัมมัญญ์ กลมแก้ว นายขุนณรงค์ ประเทศรัตน์ นายปราปต์ปฎล สุวรรณบางนายศักดิ์สิทธิ์ เวชสุภาพรนายชลวิทย์ มีทองคำ นายวชิรวิชญ์ ชีวอารี นายรามา รัศมีรามาสามีหยาดทิพย์ ราชปาล นายวิเชียร กุศลมโนมัย
ความสำคัญของคดี.
คดีนี้มีบุคคลประชาชนทั่วไปถูกหลอกลวงจำนวนมาก 9,824 รายผู้ถูกดำเนินคดี 22 ราย สำนักงานคณะกรรมการป้องกันและปราบปรามการฟอกเงินยึดทรัพย์รวม 586 ล้านบาท ความสำคัญของคดีนี้นอกจากจำนวนผู้ถูกหลอกแล้วยังมีดารานักร้องนักแสดงร่วมหลอกลวงประชาชนหรืออย่างน้อยที่สุดจงใจปิดบังว่าตนเองถูกหลอกลวงอันเป็นเหตุให้ประชาชนทั่วไปถูกหลอกลวงมากยิ่งขึ้นเช่นกรณีของนาย ศักดิ์สิทธิ์ เวชสุภาพร
ผู้ถูกดำเนินคดีได้แก่ นาย อภิรักษ์ โกฎธิ นาย ศิษฎ์ธนาฒย์ โพธิ์เงิน นาย สุภิญโญ มีสมปราชญ์ นาย กิตติเชษฐ์ ไชยเดช หรือชื่อเดิม สรายุทธ ไชยเดช นางสาว สาวิกา ไชยเดช นางสรินยา ไชยเดช นาย ณัฐธีร์ พีระชัยรมย์ นาย ศิราเมษฐ์ สุภัคศิริประสาน นาย ธรรศิวรรฒ ฉันทานุกูล นาย ปฏิภาณ มะนัส นาย อนุพงศ์ จุลมุสิก นาย นวพล เรืองอักษร นาย รพีพัฒน์ ภิรมย์จันทร์ นาย สุรสิทธิ์ คำยันต์ นาย ณัฐพงษ์ ปัญญาวงศ์ นางสาว นงนุช โกฎธิ นาย กิตติชัย โกฎธิ นาย อับดุลฮากีม ปิมะแม นางสาว ภคมน สีกุน นาย กษม กลปราณีต นางสาว ธัญญนันช์ ณัฐนนท์ชญนัท นาย ทินกร โกฎธิ
นอกจากนั้นเงินที่ได้มาจากการหลอกลวงประชาชนส่วนหนึ่งได้ถวายให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและสมเด็จเจ้าฟ้าฯ กรมพระศรีสวางควัฒน วรขัตติยราชนารีทำให้ผู้เสียหายไม่สามารถเรียกเงินคืนได้อีกต่อไป
ปัจจุบัน.
ตำรวจจับกุมนายอภิรักษ์เมื่อปี 2564 และมีดารานักแสดงถูกดำเนินคดี กรมสอบสวนคดีพิเศษยังได้ออกหมายเรียก นายวิเชียร กุศลมโนมัยและนายรัฐภูมิ โตคงทรัพย์ เบิ้ล ปทุมราช อาร์สยาม ให้มาให้ปากคำเพิ่มเติม อีกทั้งยังจับกุมนายดาริล ยังฮุย ไช (Mr. DARYL YONGGYUI CAI)
บางกอกคณิกา

บางกอกคณิกา  เป็นละครโทรทัศน์ไทยแนวอิงประวัติศาสตร์ ระทึกขวัญ แฟนตาซี โรแมนติก และดรามา ที่ถ่ายทอดเรื่องราวของผู้หญิงค้าประเวณี หรือ นางคณิกา ออกมาในมุมมองด้านสิทธิมนุษยชน เขียนบทละครโทรทัศน์โดย พิมพ์มาดา พัฒนอลงกรณ์ และ มิกิ ยามาโตริ กำกับการแสดงโดย สันต์ ศรีแก้วหล่อ และนำแสดงโดย อิงฟ้า วราหะ ในบท กุหลาบ, ก้อย - อรัชพร โภคินภากร ในบท โบตั๋น และ ชาร์เลท วาศิตา แฮเมเนา ในบท เทียนหยด ร่วมด้วย นก - ฉัตรชัย เปล่งพานิช และ อ้อม - พิยดา จุฑารัตนกุล เป็นผลงานต้นฉบับของวันดี (oneD Original) เรื่องแรกที่ออกเผยแพร่ จาก 5 เรื่องที่มีการเปิดตัวในชุดแรก ออกอากาศทุกวันพุธ-พฤหัสบดี เวลา 20:30 น. ทางช่องวัน 31 ในฉบับตัดเนื้อหาสำหรับออกอากาศทางโทรทัศน์ และออกอากาศคู่ขนานที่แอปพลิเคชันวันดี ในฉบับเต็มไม่มีการตัดฉาก ระหว่างวันที่ 8 – 30 พฤษภาคม พ.ศ. 2567 จำนวน 8 ตอน
ก่อนการออกอากาศละครเรื่องนี้ เมื่อวันที่ 23 เมษายน พ.ศ. 2567 ช่องวัน 31 ได้เปลี่ยนตราสัญลักษณ์ของตนบนสื่อสังคมทุกช่องทางเป็น "ซ่อง one" ซึ่งทำให้เกิดเป็นปริศนาขึ้น ต่อมาอิงฟ้าได้ให้ความเห็นเป็นคำใบ้ว่า "รอรับแขก" จนกระทั่งมีการปิดกล้องละครในวันรุ่งขึ้น ช่องวัน 31 จึงเผยแพร่โปสเตอร์ประชาสัมพันธ์ละครบางกอกคณิกาชุดแรกออกมา เป็นการเฉลยว่าตราสัญลักษณ์ "ซ่อง one" เป็นการสื่อถึงการโปรโมทละครเรื่องบางกอกคณิกา ซึ่งมีฉากถ่ายทำอยู่ในซ่องโสเภณี
บาสเกตบอล 3x3 แอฟริกาคัพ

การแข่งขันบาสเกตบอล 3x3 แอฟริกาคัพ  จัดแข่งขันครั้งแรกในปี ค.ศ. 2017 ในเมืองโลเม ประเทศโตโก การแข่งขันนี้มีสามรายการ ได้แก่ ทีมชาย ทีมหญิง และแข่งขันยิงลูกบาส
บาสเกตบอล 3x3 อเมริคัพ

การแข่งขันบาสเกตบอล 3x3 อเมริคัพ  เป็นการแข่งขันบาสเกตบอล 3x3 ที่จัดขึ้นเป็นประจำทุกปีตั้งแต่ ค.ศ. 2021 ซึ่งมีทีมจากฟีบาอเมริกาแข่งขันกันเพื่อชิงชนะเลิศบาสเกตบอล 3x3 ของภูมิภาค การแข่งขันนี้จัดโดยสหพันธ์บาสเกตบอลนานาชาติ (FIBA) การแข่งขันครั้งแรกจัดขึ้นในเดือนสิงหาคม ค.ศ. 2021 ที่ไมอามี สหรัฐ ทีมชนะเลิศอเมริคัพปัจจุบันคือ ปวยร์โตริโกในประเภทชาย และสหรัฐในประเภทหญิง
บาสเกตบอล 3x3 เอเชียคัพ

การแข่งขันบาสเกตบอล 3x3 เอเชียคัพ  เป็นการแข่งขันกีฬาบาสเกตบอล 3x3 อันดับต้น ๆ ในทวีปเอเชียสำหรับทีมชาติบาสเกตบอล 3x3 และจัดขึ้นครั้งแรกในปี ค.ศ. 2013 ในชื่อ FIBA Asia 3x3 Championship ในเมืองโดฮา ประเทศกาตาร์ การแข่งขันชิงชนะเลิศมี 2 รายการ ชายและหญิง แต่ละทีมมีผู้เล่น 4 คน (3 คนในสนาม, 1 คนสำรอง) การแข่งขันจะเล่นในครึ่งสนามและทุกกฎจะมีจะเหมือนกับการแข่งขันปกติ ผู้เล่นมีเวลายิงประตู 12 วินาทีและจำเป็นเสียการครอบครองบอลครั้งใหม่
ตั้งแต่ปี 2019 ถึง 2022 การแข่งขันจัดขึ้นที่เมืองฉางซา, ประเทศจีน
บาสเกตบอล 3x3 เอเชียคัพ 2023

การแข่งขันบาสเกตบอล 3x3 เอเชียคัพ  เป็นการแข่งขันกีฬาบาสเกตบอล 3x3 เอเชียคัพครั้งที่ 6 จำนวนการแข่งขันที่เล่นทั้งหมด 80 นัด ในปี ค.ศ. 2023 โดยครึ่งหนึ่งเป็นการแข่งขันรอบคัดเลือกและอีกครึ่งหนึ่งเป็นการแข่งขันหลัก ทีมชนะเลิศชายและหญิงได้รับสิทธิ์ 1 ตำแหน่งของการคัดเลือกสำหรับโอลิมปิกฤดูร้อน 2024 คาดการณ์ว่ามีผู้ชมมากกว่า 5,000 คนชมการแข่งขันที่สิงคโปร์สปอร์ตฮับ โอซีบีซีสแควร์ โดยบัตรเข้าชมมีราคา 5 ดอลลาร์สหรัฐ
วัดถ้ำผาแด่น

วัดถ้ำผาแด่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงมะไฟ อำเภอเมืองสกลนคร จังหวัดสกลนคร ตั้งอยู่ระหว่างเทือกเขาภูพานและภูผายล ใกล้หมู่บ้านดงน้อย
วัดถ้ำผาแด่นตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 23 พฤศจิกายน พ.ศ. 2561 เชื่อว่าเป็นสถานที่ที่หลวงปู่มั่น ภูริทตฺโตและคณะครูบาอาจารย์สายวัดป่ากรรมฐานเคยธุดงค์มาปักกลด บำเพ็ญเพียร เมื่อประมาณ พ.ศ. 2483 ต่อมา พ.ศ. 2550 เจ้าอาวาสวัด คือพระครูปลัดอุดมวัฒน์ (ปกรณ์ กนฺตวีโร) ได้พัฒนาวัดให้เป็นสถานที่ปฏิบัติธรรมและเป็นแหล่งท่องเที่ยวเชิงธรรมะ
ภายในวัดเต็มไปด้วยงานประติมากรรมแกะสลักหินทรายขนาดใหญ่ เช่น ภาพแกะสลักพระพุทธสีหไสยาสน์ ภาพแกะสลักพุทธประวัติตั้งแต่ประสูติ ตรัสรู้ และปรินิพพาน รอยพระพุทธบาทสี่รอยจำลอง ภาพแกะสลักหินทรายหลวงปู่ทวดองค์ใหญ่ ซึ่งแกะจากหินขนาดใหญ่ทั้งก้อน มีช้างหมอบด้านข้างและมีงูใหญ่อยู่ด้านข้าง เป็นองค์ประธานให้ประชาชนได้กราบไหว้ ภาพพระอริยสงฆ์รูปต่าง ๆ ของไทย พญาครุฑเวสสุวรรณ ด้านบนของหินทรายแกะสลักก้อนหนึ่งมีเจดีย์ขนาดเล็กตั้งอยู่บนก้อนหินสีทอง นอกจากนี้ยังมี ศาลายาใจคนบุญ ที่นำต้นไม้ขนาดใหญ่มาทำเป็นเสาศาลา และยังมีลานชมทิวทัศน์ที่มองเห็นตัวเมืองสกลนครและทะเลสาบหนองหาน
สโมสรฟุตบอลแอ็กคริงตันสแตนลีย์

สโมสรฟุตบอลแอ็กคริงตันสแตนลีย์ เป็นสโมสรฟุตบอลอาชีพที่ตั้งอยู่ในเมืองแอ็กคริงตัน แลงคาเชอร์ ประเทศอังกฤษ ที่แข่งขันในอีเอฟแอลลีกทู ซึ่งเป็นระดับที่ 4 ของระบบลีกฟุตบอลอังกฤษ พวกเขาลงเล่นที่คราวน์กราวด์ สโมสรมีชื่อเสียงระดับชาติในปี 1989 เนื่องจากโฆษณายอดนิยมทางโทรทัศน์ของ Milk Marketing Board ที่มีสโลแกนว่า "Accrington Stanley Who Are They?"
สโมสรปัจจุบันก่อตั้งขึ้นในปี 1968 2 ปีหลังจากการล่มสลายของแอ็กคริงตันสแตนลีย์ดั้งเดิมซึ่งเล่นในฟุตบอลลีกตั้งแต่ปี 1921 ถึง 1962 โดยเริ่มแข่งขันในแลงคาเชอร์คอมบิเนชัน
บาสเกตบอล 3x3 ยุโรปคัพ

การแข่งขันบาสเกตบอล 3x3 ยุโรปคัพ  จัดการแข่งขันครั้งแรกในปี ค.ศ. 2014 ในเมืองบูคาเรสต์ ประเทศโรมาเนีย การแข่งขันชิงแชมป์มีสองรายการคือ ทีมชายและหญิง แต่ละทีมมีผู้เล่น 4 คน (3 คนอยู่ในสนามและอีก 1 คนเป็นผู้เล่นสำรอง) การแข่งขันจะเล่นในครึ่งสนามและทุกกฎจะมีผลเช่นเดียวกับการแข่งขันปกติ มีเวลายิงประตู 12 วินาทีและจะต้องมีการการครอบครองบอลครั้งใหม่
แมนฮันต์ (มินิซีรีส์)

แมนฮันต์ เป็นมินิซีรีส์ แนว
ดรามา-ประวัติศาสตร์ สหรัฐ ปี 2024 ที่กำกับโดย มอนิกา เบเลทสกี้ ดัดแปลงมาจากหนังสือของ เจมส์ เอล สวานสัน เรื่อง "Manhunt: The 12-Day Chase for Lincoln's Killer" และนำแสดงโดย โทบิอัส เมนซีส์ ซีรีส์นี้ผลิตและออกฉายในแอปเปิลทีวี+ เท่านั้น และวางจำหน่ายในวันที่ 15 มีนาคม 2024 
เรื่องย่อ.
หลังจาก การลอบสังหาร ประธานาธิบดี อับราฮัม ลินคอล์น เพื่อนของเขา เอ็ดวิน สแตนตัน ได้เริ่มต้นการตามล่าเพื่อตามหา จอห์น วิลค์ส บูธ มือสังหารของลินคอล์น 
การผลิต.
ได้รับการประกาศในเดือน มกราคม ปี 2022 ดัดแปลงจาก "Manhunt: The 12-Day Chase for Lincoln's Killer" โดย James L. Swanson เขียนบทโดย Monica Beletsky ซึ่งเป็นโปรเจ็กต์แรกใน ข้อตกลงโดยรวม ของเธอกับ แอปเปิล และ คาร์ล แฟรงคลิน จะกำกับ ในเดือนถัดมา แอนโทนี บอยล์ และ โลวี ซิโมน ได้ถูกเพิ่มเข้ามาในทีมนักแสดง โดยบอยล์รับบทเป็นจอห์น วิลค์ส บูธ และ แมตต์ วอลช์ จะมารับบทเป็น ซามูเอล มัดด์ ในเดือนมีนาคม การคัดเลือกนักแสดงเพิ่มเติมจะมีการประกาศในเดือนพฤษภาคม ของปีเดียวกัน 
ซีรีส์เรื่องนี้เริ่มต้นการถ่ายทำครั้งแรกที่ เมืองสะวันนา รัฐจอร์เจีย ในเดือนกุมภาพันธ์ ปี 2022 โดยจะเริ่มถ่ายทำในเดือนพฤษภาคมและจะสิ้นสุดในเดือนตุลาคม การถ่ายทำฉากการลอบสังหารเริ่มต้นถ่ายทำที่โรงละครฟอร์ด และ โรงละครมิลเลอร์ ซึ่งเป็นสถานที่ทางประวัติศาสตร์ในฟิลาเดลเฟียในเดือนมิถุนายน 2022 
ซีรีส์นี้เป็นเพียงการสมมติขึ้นบางส่วน โดยมีตัวละครและเหตุการณ์บางอย่างอาจไม่เกิดขึ้นจริงตามประวัติศาสตร์
ประชุมพงศาวดาร

ประชุมพงศาวดาร เป็นหนังสือชุดที่เริ่มตีพิมพ์ภาคที่หนึ่งครั้งแรกเมื่อ พ.ศ. 2457 ในงานพระศพพระวรวงศ์เธอ พระองค์เจ้าดนัยวรนุช พระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ พิมพ์ขึ้นตามพระประสงค์ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ครั้งดำรงพระยศสมเด็จพระมาตุจฉา จึงทรงรับสั่งให้กรรมการหอพระสมุดวชิรญาณเลือกหาหนังสือที่ควรพิมพ์
ในภาคที่หนึ่งซึ่งประทานแจกในงานพระศพ กรรมการหอพระสมุดวชิรญาณเลือก 6 เรื่องและพิมพ์เป็นเล่มเดียวกัน คือเรื่อง พงศาวดารเหนือ, พระราชพงศาวดารกรุงเก่า ฉบับหลวงประเสริฐ เรื่องครั้งกรุงสุโขทัยตามศิลาจารึก, พงศาวดารเขมร จ.ศ. 1217 (พ.ศ. 2398), พงศาวดารพม่ารามัญและพงศาวดารล้านช้าง
ต่อมาภาคที่ 2 และภาคที่ 3 พิมพ์แจกในงานศพฟักทอง ราชินิกูลและหม่อมเจ้าอรชร ตามลำดับ นับจากนั้นมีผู้ขออนุญาตจัดพิมพ์ประชุมพงศาวดารในภาคต่าง ๆ เรื่อยมา โดยเฉพาะเพื่อแจกเป็นหนังสืองานศพ ส่วนมากเป็นภาคละ 1 เล่ม นอกจากภาคที่ 6 และภาคที่ 67 มีภาคละ 2 ตอน ตอนละ 1 เล่ม กรมศิลปากรจัดพิมพ์ภาคที่ 82 เมื่อ พ.ศ. 2537 เรื่องพระราชพงศาวดารกรุงสยาม จากต้นฉบับของบริติชมิวเซียม
แต่ละสำนักพิมพ์ได้พยายามรวบรวมประชุมพงศาวดารในแต่ละภาคเข้าด้วยกัน เช่น สำนักพิมพ์ก้าวหน้าได้รวบรวมพิมพ์ตั้งแต่ภาคที่ 1 ถึงภาคที่ 60 องค์การค้าของคุรุสภาได้รวบรวมพิมพ์ตั้งแต่ภาคที่ 1 ถึงภาคที่ 80 โดยเริ่มพิมพ์ตั้งแต่ พ.ศ. 2506–2513
ศิริมงคล รัตนภูมิ

ศิริมงคล รัตนภูมิ ชื่อเล่น ตั้น (21 พฤษภาคม พ.ศ. 2545 –) เป็นนักฟุตบอลชาวไทย ผู้ทำหน้าที่ในตำแหน่งกองกลาง ปัจจุบันเล่นให้กับอุทัยธานี ในไทยลีก
อาชีพสโมสร.
ใน พ.ศ. 2565 ศิริมงคลได้เซ็นสัญญากับทีมโอฮา เลอเฟิน เบ
อาชีพระดับนานาชาติ.
เขาได้ทำหน้าที่ให้แก่ฟุตบอลทีมชาติไทยรุ่นอายุไม่เกิน 23 ปี
รูปแบบการเล่น.
ศิริมงคลทำหน้าที่กองกลางเป็นหลัก และถนัดเท้าซ้าย
ชีวิตส่วนตัว.
ศิริมงคลชอบเล่นวิดีโอเกมและฟังฮิปฮอป
ริชาร์ด กอร์ดอน (นักแสดง)

ริชาร์ด กอร์ดอน (25 ตุลาคม ค.ศ. 1882 – 11 ธันวาคม ค.ศ. 1967) เป็นนักแสดงชาวอเมริกันที่ทำการแสดงโวเดอวีล (การแสดงสลับฉาก), ละครเวที, ภาพยนตร์ และละครวิทยุ เขาเป็นที่รู้จักมากที่สุดจากการแสดงบทของตัวละครหลักในรายการวิทยุเรื่อง "The Adventures of Sherlock Holmes"
ประวัติ.
กอร์ดอนเกิดที่บริดจ์พอร์ต รัฐคอนเนทิคัต กอร์ดอนทำงานเป็นผู้สื่อข่าวหนังสือพิมพ์ที่นั่น ก่อนที่เขาจะย้ายไปที่นครนิวยอร์กและเป็นนักข่าวให้กับ "New York World" รายได้ของเขาช่วยให้เขาได้ศึกษาในมหาวิทยาลัยเยล และสถาบันศิลปะการแสดงอเมริกัน
การแสดงละครเวทีและภาพยนตร์.
หลังจากที่เขาปฏิเสธข้อเสนอจากผู้ผลิตรายการที่เสนอให้เขารับบทเล็ก ๆ ในละครรายสัปดาห์โดยได้รับรายได้ $35 เหรียญสหรัฐ กอร์ดอนทำงานเป็นเวลา 10 ปีกับบริษัทละครเร่ที่เดินทางแสดงทั่วประเทศ เขาร่วมแสดงในภาพยนตร์เช่น "The Birth of a Baby", "13 Rue Madeleine", "St. Benny the Dip"
องค์กรวิชาชีพ.
กอร์ดอนเป็นหนึ่งในผู้ร่วมก่อตั้งสมาคมความเท่าเทียมของนักแสดง ("Actors' Equity Association") ไม่นานหลังจากสมาคมก่อตั้งขึ้น เขามีข้อขัดแย้งกับเจ้าหน้าที่ขององค์กรเนื่องจากเขาสนับสนุนให้มีการรวมนักแสดงจากภาพยนตร์และละครวิทยุ ความพยายามของเขานั้นอาจเป็นเหตุให้เขาลาออกจากการเป็นคณะกรรมการกลุ่มหลังรับตำแหน่งมา 5 ปี เมื่อละครวิทยุนิยมมากขึ้นต่อมาสมาคมมีการสร้างกลุ่มสมาชิกใหม่เพื่อเป็นตัวแทนนักแสดงของสื่อนั้น และกอร์ดอนก็รับบทบาทเป็นที่ปรึกษาให้กับกลุ่มสหพันธ์ศิลปินวิทยุแห่งอเมริกา ("American Federation of Radio Artists")
ผลงานวิทยุ.
นอกจากผลงานของเขาในเรื่อง "The Adventures of Sherlock Holmes" ตั้งแต่ปี ค.ศ. 1931 ถึง 1933 บทบาทของกอร์ดอนในละครวิทยุยุคเก่า รวมถึงบทที่แสดงในตารางด้านล่างนี้:
กอร์ดอนยังมีส่วนร่วมในรายการ "The Biblical Hour" และในการแสดงผลงานของเชกสเปียร์
ชีวิตส่วนตัว.
กอร์ดอนแต่งงานสามครั้ง กับนักแสดงหญิงที่เขากำลังร่วมงานหรือเคยแสดงร่วมกันก่อนหน้านี้ การแต่งงานครั้งแรกเกิดขึ้นในเดือนมกราคม ค.ศ. 1907 กับนักแสดงหญิง แรเชล คราวน์ และมีลูกด้วยกันสองคน เขายังแสดงร่วมกับแรเชลบนเวทีอย่างน้อยถึงเดือนฤดูร้อนของปี ค.ศ. 1910 ต่อมากอร์ดอนได้แต่งงานกับเอมิลี แอนน์ เวลล์แมน นักแสดงและนักเขียนบทละคร ซึ่งกอร์ดอนได้แสดงเพลงกับเธอด้วย ตั้งแต่ปี ค.ศ. 1923 จนถึงวันที่เธอเสียชีวิตในปี 1946 เพื่อช่วยเอมิลี โฆษณางานของเธอให้แก่ผู้ผลิตรายการ กอร์ดอนสร้างโรงละครขนาดเล็กโดยใช้อัตราส่วนหนึ่งนิ้วครึ่งถึงหนึ่งฟุต และเตรียมอุปกรณ์เล็ก ๆ เพื่อสร้างชุดการแสดงให้ผู้ผลิตรายการเห็นภาพจำลองของการแสดง นักข่าวลงข่าวของเขาในหนังสือพิมพ์โดยเรียกเขาว่า "นักแสดงช่างไม้" และการแต่งงานครั้งสุดท้ายของเขาเกิดขึ้นประมาณปี ค.ศ. 1946 จนถึงปี 1964 เขาแต่งงานกับนักแสดงหญิง แมร์การ์เร็ต บรายนาร์ด (สกุลเดิม เทย์เลอร์) เธอและกอร์ดอนได้แสดงร่วมกันมากกว่าสามทศวรรษก่อนหน้านี้ ในการแสดงละครเวทีซึ่งได้รับความนิยมอย่างสูงจากการดัดแปลงจากนิยายของ ฮาโรลด์ เบลล์ ไรท์ เรื่อง "The Winning of Barbara Worth"
กรณีการทุจริตสตาร์ค คอร์เปอเรชั่น

บริษัท สตาร์ค คอร์เปอเรชั่น จำกัด (มหาชน) เดิมคือ "บริษัท สยาม อินเตอร์ มัลติมีเดีย จำกัด (มหาชน)" ถูกล่าวหาว่าทุจริตต่อประชาชนและตลาดหลักทรัพย์ด้วยการตกแต่งตัวเลขทางบัญชีให้ดูมีกำไรเกินความเป็นจริง มูลค่าความเสียหายเบื้องต้น 50000 ล้านบาทผู้เสียหายราว 16000 ราย
สตาร์ค คอร์เปอเรชั่น.
STARK เป็น บริษัท โฮลดิ้ง กล่าวคือเป็นบริษัท ที่นำเงินไปลงทุนในบริษัทอื่น โดย บริษัทลงทุนใน บริษัท เฟ้ลปส์ ดอด์จอินเตอร์เนชั่นแนล (ไทยแลนด์) จำกัด ผู้เป็นผลิตสายไฟและสายเคเบิล สัญชาติอเมริกาเป็นหลัก
วันที่ 13 ธันวาคม ปี 2565 ทาง Stark ประกาศไม่นำเงินที่ได้ไปลงทุนหุ้นของบริษัท LEONI Kable โดยให้เหตุผลว่ามีการเปลี่ยนแปลงในปัจจัยทางลบเกิดขึ้นและกระทบกับสถานะทางการเงินของบริษัท LEONI โดย ณ ขณะนั้นทาง Stark ก็ยังไม่สามารถชี้แจงกับนักลงทุนได้ว่า แล้วจะนำเงินที่ได้จากการเพิ่มทุนไปทำอะไรต่อ
ต่อมาใน ปี พ.ศ. 2566 Stark บริษัทแจ้งว่าจะนำเงินที่ได้จากการออกหุ้นกู้ไปใช้หนี้เงินกู้ธนาคารและเก็บไว้เป็นเงินทุนหมุนเวียนในบริษัท ทั้งยังแจ้งขอส่งงบการเงินล่าช้า ส่งผลให้ใน วันที่ 1 มีนาคม พ.ศ. 2566 ตลาดหลักทรัพย์แห่งประเทศไทย ห้ามซื้อขายเป็นการชั่วคราว เหตุมาจากการไม่ส่งงบการเงิน
วันที่ 19 เมษายน 2566 กรรมการบริษัทได้ลาออกพร้อมกัน 7 คน
ณ วันที่ 3 มิถุนายน 2566 จำนวนหุ้นจดทะเบียนของ Stark อยู่ที่ 13,406,404,956 ณ ราคาซื้อขายที่ 0.22 และเคยลงไปทำราคาต่ำสุดอยู่ที่ 0.14 บาท หรือคิดเป็นมูลค่าอยู่ที่ 1,876,896,693 บาท หุ้นของบริษัทนี้เคยราคาสูงถึง 5.75 บาทในวันที่ 2 มกราคม พ.ศ. 2562 มูลค่าของบริษัท ณ ตอนนั้น คือ 77,086,828,497 ล้านบาท ซึ่งเท่ากับว่าภายใน 4 ปี 5 เดือน มูลค่าของบริษัทรวมลดลงถึง 75,209,931,804 ล้าน บาท
ความสำคัญของคดี.
คดีนี้ส่งผลกระทบต่อความเชื่อมั่นในตลาดหลักทรัพย์แห่งประเทศไทย เนื่องจาก บริษัท เคยอยู่ในการจัดอันดับ SET100 มาก่อน เมื่อราคาหุ้นลดลงส่งผลให้นักลงทุนจำนวนหนึ่งขาดทุนจำนวนมาก และถือว่าเป็นคดีที่หน่วยงานตรวจสอบนั้นปล่อยปะละเลยให้มีการตกแต่งตัวเลขทางบัญชี ส่งผลกระทบต่อความเชื่อมั่นในการลงทุนในตลาดหลักทรัพย์ของนักลงทุนทั้งคนไทยและต่างประเทศ
วันที่ 26 มิถุนายน พ.ศ. 2566 สำนักงานคณะกรรมการกำกับหลักทรัพย์และตลาดหลักทรัพย์ ตั้งโต๊ะแถลงพร้อมหน่วยงานตรวจสอบอย่างที่ไม่เคยเกิดขึ้นมาก่อนในประวัติศาสตร์เศรษฐกิจของประเทศไทย หน่วยงานที่ร่วมแถลง เช่น สมาคมส่งเสริมสถาบันกรรมการไทย สภาวิชาชีพการบัญชีในพระบรมราชูปถัมถ์ ชมรมวาณิชธนกิจ สมาคมบริษัทหลักทรัพย์ไทย บริษัท ทริสเรทติ้ง จำกัด
วันที่ 22 มิถุนายน 2567 กรมสอบสวนคดีพิเศษ จับกุม นายชนินทร์ เย็นสุดใจ ที่ กรุงดูไบ
อวิรุทธ์ อรรคบุตร

อวิรุทธ์ อรรคบุตร (อังกฤษ: Awirut Akkabut) กรรมการบริการบริษัท หนึ่งในผู้ก่อตั้ง “จักรวาลไทบ้าน” ผู้สร้างภาพยนตร์อีสานที่มีเอกลักษณ์เป็นของตนเอง ที่สะท้อนเสน่ห์ของคนอีสานสู่สายตาคนทั้งประเทศ ปัจจุบันดำรวตำแหน่งผู้บริหาร บริษัท เซิ้ง กรุ๊ป จำกัด และบริษัทในเครือ อาทิ บริษัท ไทบ้าน สตูดิโอ จำกัด, บริษัท เซิ้ง มิวสิค จำกัด, บริษัท เซิ้ง โปรดักชั่น แอนด์ ออร์แกไนเซอร์ จำกัด รวมทั้งบริษัท พรอมต์ชนม์ คอร์เปอเรชั่น จำกัด และเป็นผู้อำนวยการกองประกวดมิสแกรนด์ศรีสะเกษ ซึ่งเป็นผู้ถือลิขสิทธิ์มิสแกรนด์ระดับจังหวัดในยุคเริ่มต้น มาตั้งแต่ปี 2016-ปัจจุบัน
ประวัติ.
อวิรุทธ์ อรรคบุตร (อังกฤษ: Awirut Akkabut) ชื่อเล่น โอม (เกิดเมื่อวันที่ 01 กันยายน พ.ศ.2535) เป็นชาวอำเภอเมืองศรีสะเกษ จังหวัดศรีสะเกษ จบการศึกษาระดับมัธยมศึกษาปีที่ 1-6 จากโรงเรียนศรีสะเกษวิทยาลัย จังหวัดศรีสะเกษ และจบการศึกษาระดับปริญญาตรี หลักสูตรนิเทศศาสตรบัณฑิต คณะวิทยาการสารสนเทส มหาวิทยาลัยมหาสารคาม โดยในช่วงศึกษาอยู่ระดับชั้นมัธยมศึกษา ได้รับคัดเลือกเป็นประธานกล้าลำดวน จังหวัดศรีสะเกษ และทำกิจกรรมต่าง ๆ ในโรงเรียนและจังหวัดมาโดยตลอด จนเรียนจบปริญญาตรี มีความชอบทางด้านงานผลิตสื่อ งานโปรดักชั่น และรวมกันทำโปรเจคภาพยนตร์อีสานที่เกี่ยวกับศรีสะเกษ กับกลุ่มเพื่อน พี่น้อง จากกล้าลำดวน และเสนอนายทุนเพื่อสร้างภาพยนตร์เรื่อง ไทบ้าน เดอะซีรีส์ ขึ้นมา โดยมี ดร.สิริพงศ์ อังคสกุลเกียรติ ให้ทุนสร้างภาพยนตร์ในครั้งนั้น จนประสบความสำเร็จ และได้เกิดเป็นภาพยนตร์ "จักรวาลไทบ้าน" มาจนถึงปัจจุบัน
ในปี 2559 ได้จัดตั้ง บริษัท เซิ้ง โปรดักชั่น แอนด์ ออร์แกไนเซอร์ จำกัด, บริษัท เซิ้ง มิวสิค จำกัด, บริษัท ไทบ้าน สตูดิโอ จำกัด และ บริษัท เซิ้ง กรุ๊ป จำกัด ตามลำดับ ในการดำเนินกิจการเกี่ยวกับภาพยนตร์ เพลง และผลิตสื่อโฆษณา ขึ้นร่วมกับผู้บริหารอีก 3 คน คือ สุรศักดิ์ ป้องสร, ศุภณัฐ นามวงศ์, บุญโชค ศรีคำ และดำเนินกิจการเกี่ยวกับภาพยนตร์ เพลง และสื่อโฆษณามาจนถึงปัจจุบัน เว้นแต่บริษัท เซิ้ง โปรดักชั่น แอนด์ ออร์แกไนเซอร์ จำกัด ปิดกิจการลงเมื่อปี 2565 
ช่วงปี 2559 - ปัจจุบัน ถือลิขสิทธิ์ มิสแกรนด์ไทยแลนด์ระดับจังหวัด ซึ่งเป็นผู้อำนวยการกองประกวดมิสแกรนด์ศรีสะเกษ 2017-2020, มิสแกรนด์อุบลราชธานี 2020, มิสแกรนด์บุรีรัมย์ 2016 ถือว่าเป็นผู้ถือลิขสิทธิ์มิสแกรนด์ระดับจังหวัดมาตั้งแต่ปี 2016-ปัจจุบัน
ในปี 2021 ประกาศแต่งตั้ง ชลภูมินทร์ ดวนใหญ่ ดำรงตำแหน่งผู้อำนวยการกองประกวดมิสแกรนด์ศรีสะเกษ 2021(ในนามบริษัท เซิ้ง โปรดักชั่น แอนด์ ออร์แกไนเซอร์ จำกัด) และต่อมาถือลิขสิทธิ์โดย บริษัท พรอมต์ชนม์ คอร์เปอเรชั่น จำกัด โดยชลภูมินทร์ ดวนใหญ่ ทำหน้าที่เป็นผู้อำนวยการกองประกวดมิสแกรนด์ศรีสะเกษ 2021-2024 และในปี 2025 อวิรุทธ์ อรรคบุตร ปฏิบัติหน้าที่ ผู้อำนวยการกองประกวดมิสแกรนด์ศรีสะเกษ อีกครั้ง
ปี 2564 จัดตั้งบริษัท พรอมต์ชนม์ คอร์เปอเรชั่น จำกัด เพื่อดำเนินกิจการเกี่ยวกับงานประมูลงานภาครัฐเป็นส่วนใหญ่ และให้บริการจัดงานออร์แกไนเซอร์ งานอีเว้นต่าง ๆ ทั่วประเทศ รวมทั้งสื่อมีเดียทุกชนิด ถ่ายภาพนิ่ง ถ่ายภาพเคลื่อนไหว ถ่ายภาพด้วยโดรน และภาพมุมสูง ภาพโฆษณาสินค้า Production & Organizer Video Presentation, Music & MV, Motion & Graphic Designer, Entertainment, ดูแลและจัดคิวศิลปิน
ภาษาเปอร์เซียใหม่

ภาษาเปอร์เซียใหม่  มีอีกชื่อว่า ภาษาเปอร์เซียสมัยใหม่  เป็นภาษาเปอร์เซียขั้นปัจจุบันซึ่งพูดกันมาตั้งแต่ช่วงคริสต์ศตวรรษที่ 8 ถึง 9 จนถึงปัจจุบันในเกรเตอร์อิหร่านและพื้นที่โดยรอบ ตามแบบแผนแบ่งออกเป็น 3 ขั้น คือ ภาษาเปอร์เซียใหม่ตอนต้น (คริสต์ศตวรรษที่ 8/9), ภาษาเปอร์เซียคลาสสิก (คริสต์ศตวรรษที่ 10–18) และภาษาเปอร์เซียร่วมสมัย (คริสต์ศตวรรษที่ 19 ถึงปัจจุบัน)
การจัดอันดับ.
ภาษาเปอร์เซียใหม่อยู่ในกลุ่มตะวันตกของกลุ่มภาษาอิหร่าน ซึ่งเป็นสาขาในกลุ่มภาษาอินโด-อิเรเนียนของตระกูลภาษาอินโด-ยูโรเปียน กลุ่มภาษาอิหร่านตะวันตกแบ่งออกเป็นสองกลุ่มย่อย คือ กลุ่มภาษาอิหร่านตะวันตกเฉียงใต้ที่ภาษาเปอร์เซียมีผู้พูดมากที่สุด และกลุ่มภาษาอิหร่านตะวันตกเฉียงเหนือที่ภาษาเคิร์ดมีผู้พูดมากที่สุด
จู จฺวี้

จู จฺวี้ (ค.ศ. 194–250), ชื่อรอง จื่อฟ่าน  เป็นขุนพลและขุนนางของรัฐง่อก๊กในยุคสามก๊กของจีน เป็นราชบุตรเขยของซุนกวนจักรพรรดิผู้ก่อตั้งรัฐง่อก๊ก จู จฺวี่ดำรงตำแหน่งเป็นอัครมหาเสนาบดีลำดับที่ 5 ของง่อก๊กเป็นระยะเวลาสั้น ๆ ตั้งแต่ ค.ศ. 249 ถึง ค.ศ. 250
คิม มิน-ยง

คิม มิน-ยง  เป็นผู้เลียนแบบ คิม จ็อง-อึน ผู้นำสูงสุดของเกาหลีเหนือ เขาเป็นนักศึกษาระดับปริญญาตรีที่ มหาวิทยาลัยอิลลินอย เออร์แบนา-แชมเปญจน์
ประวัติ.
คิม เกิดที่โซล ประเทศเกาหลีใต้ ศึกษาในสายธุรกิจที่มหาวิทยาลัยอิลลินอย เออร์แบนา-แชมเปญจน์ ครั้งแรกเข้าเรียนที่มหาวิทยาลัยในปี 2009 แล้วจากนั้นเดินทางกลับมายังเกาหลีใต้เป็นเวลา 25 เดือนเพื่อรับราชการทหารภาคบังคับในกองทัพอากาศเกาหลีแล้วจึงกลับมาเรียนในฤดูใบไม้ผลิปี 2013 โดยศึกษาที่วิทยาเขตของมหาวิทยาลัยในประเทศจีนเพื่อลดค่าใช้จ่าย
การที่เขาแต่งกายเลียนแบบคิม จ็อง-อึน ในงานฮาโลวีนเป็นจุดเริ่มต้นที่เขาตัดสินใจเลียนแบบผู้นำเกาหลีเหนือ ซึ่งเขาได้เพิ่มน้ำหนัก ซื้อสูทสีดำ และทำผมทรงสี่เหลี่ยมผืนผ้าเพื่อทำให้การแสดงดูน่าเชื่อถือมากขึ้น เขากลายเป็นที่นิยมมากในมหาวิทยาลัยอิลลินอยส์ โดยมีนักศึกษาที่รั้งเขาบนถนนทุกวันเพื่อขอถ่ายภาพเซลฟีกับเขา การคล้ายคลึงกับ คิม จ็อง-อึน ทำให้เขาได้รับบทบาทในภาพยนตร์และโฆษณาในเกาหลีใต้ คิม ได้กล่าวว่าเหตุผลที่เขาเลียนแบบผู้นำเกาหลีเหนือในมหาวิทยาลัยอิลลินอย เออร์แบนา-แชมเปญจน์คือเพื่อทำให้ผู้คนมีความสุข
แร็กนาการ์ด

แร็กนาการ์ด เป็นเกมต่อสู้อาร์เคด 2 มิติที่พัฒนาโดยซอรัสและซิสเตมวิชันสำหรับอาร์เคดของนีโอจีโอ, นีโอจีโอ ซีดี และเซกา แซตเทิร์น ซึ่งตัวละครในเกมล้วนมีพื้นฐานมาจากเทพเจ้าชินโต
รูปแบบการเล่น.
"แร็กนาการ์ด"เป็นเกมต่อสู้ที่ใช้สไปรต์ที่เรนเดอร์ไว้ล่วงหน้าคล้ายกับเกม"คิลเลอร์อินสติงต์"ของบริษัทแรร์แต่มีกลไกรูปแบบการเล่นที่แตกต่างกัน เกมดังกล่าวมีระบบการต่อสู้ทางอากาศซึ่งทำได้โดยการดันก้านควบคุมขึ้นและกดปุ่มต่อยเบาและเตะแบาพร้อมกันเพื่อให้สามารถทำคอมโบกลางอากาศและแดชกลางอากาศ นอกจากนี้ ผู้เล่นยังสามารถชาร์จเกจพลัง (ขึ้นอยู่กับสี่ธาตุของน้ำ, ลม, ไฟ และสายฟ้า แม้ว่าตัวละครแต่ละตัวจะใช้เพียงสองในสี่ธาตุเท่านั้น) ซึ่งทำให้สามารถใช้สุดยอดท่าไม้ตาย บรรดาสุดยอดท่าไม้ตายสามารถทำได้ก็ต่อเมื่อชีวิตของผู้เล่นเป็นสีแดงกะพริบ ซึ่งคล้ายกับซีรีส์"เดอะคิงออฟไฟเทอส์"
พอร์ตและรุ่นที่เกี่ยวข้อง.
เกม"แร็กนาการ์ด"ได้รับการพอร์ตไปยังนีโอจีโอ เออีเอส ในเวลาต่อมา ซึ่งเป็นเวอร์ชันเครื่องเล่นภายในบ้านของนีโอจีโอ เอ็มวีเอส เวอร์ชันนี้มีคันทินิวแบบจำกัดและมีการตั้งค่าความยากต่างกัน โดยเวอร์ชันนี้เผยแพร่อีกครั้งผ่านเวอร์ชวลคอนโซลของวีเฉพาะในประเทศญี่ปุ่น "แร็กนาการ์ด"ยังได้รับการพอร์ตไปยังนีโอจีโอ ซีดี เฉพาะในประเทศญี่ปุ่น เวอร์ชันนี้มีฉากเปิดที่ได้รับการปรับปรุง, ดนตรีประกอบที่ใสขึ้นเล็กน้อย และการปรับแต่งอื่น ๆ เล็กน้อย "แร็กนาการ์ด"เวอร์ชันนี้ได้รับการพอร์ตไปยังเซกา แซตเทิร์น ในภายหลัง เฉพาะในประเทศญี่ปุ่นเช่นกัน เวอร์ชันนี้มีโหมดใหม่และการปรับแต่งการควบคุมบางส่วน ในขณะที่กราฟิกรวมถึงรูปแบบการเล่นของเกมบางส่วนได้รับการปรับปรุงและปรับเปลี่ยน ต่างจากเวอร์ชันอาร์เคดและนีโอจีโอ ซึ่งผู้เล่นสามารถเล่นเป็นหนึ่งในบอสได้โดยการป้อนสูตรโกงเกม โดยเวอร์ชันนีโอจีโอ ซีดี และเซกา แซตเทิร์น อนุญาตให้ผู้เล่นเล่นเป็นบอสได้โดยเข้าสู่โหมดเวอร์ซัสเท่านั้น
การตอบรับ.
เกม"แร็กนาการ์ด"ได้รับการตอบรับที่หลากหลายจากนักวิจารณ์นับตั้งแต่เปิดตัว
จากนักวิจารณ์สี่คนของนิตยสาร"อิเล็กทรอนิกเกมมิงมันทลี" คริสปิน บอยเยอร์ มีปฏิกิริยาเงียบสงบ แต่อีกสามคนวิจารณ์อย่างรุนแรงต่อเกมดังกล่าว โดยชอว์น สมิธ และซูชิ-เอกซ์ พบว่ามันน่าเบื่อเนื่องจากการเคลื่อนไหวที่ขาด ๆ หาย ๆ ของตัวละคร และหน่วงเวลาระหว่างการเคลื่อนไหวแต่ละครั้ง รวมทั้งแดน ชู และซูชิ-เอกซ์ ตั้งข้อสังเกตว่าแม้ว่าแอนิเมชันก่อนการต่อสู้จะน่าประทับใจ แต่กราฟิกก็ไม่โดดเด่นเมื่อการต่อสู้เริ่มขึ้น นอกจากนี้ รอเบิร์ต แบนเนอร์ต จาก"แมน!เอซี" ชมเชยการออกแบบตัวละคร แต่โดยรวมแล้วรู้สึกผสมปนเปต่อ"แร็กนาการ์ด"เมื่อพิจารณาการเปลี่ยนแปลงของเซกา แซตเทิร์น ในแง่ของการออกแบบหลาย ๆ ด้าน ส่วนคริสตอฟ เดลปิแอร์ จาก"เพลเยอร์วัน"ได้เปรียบเทียบลักษณะภาพของเกมนี้กับ"คิลเลอร์อินสติงต์"
และในบทวิจารณ์ย้อนหลังสำหรับ"ออลเกม"นั้น ไคล์ ไนต์ รู้สึกแบบผสมในเรื่องของการนำเสนอด้วยภาพและการออกแบบเสียงที่แสดงผลไว้ล่วงหน้า แต่ติเตียนถึงปัญหาความสมดุลของตัวละครและรูปแบบการเล่น
ภาษาเปอร์เซียมาตรฐาน

ภาษาเปอร์เซียมาตรฐาน  เป็นวิธภาษามาตรฐานของภาษาเปอร์เซียที่เป็นภาษาราชการในประเทศอิหร่าน และทาจิกิสถาน<ref name="RFE/RL"></ref> และหนึ่งในสองภาษาราชการของประเทศอัฟกานิสถาน ภาษานี้เป็นชุดของวิธภาษาทางการในการสนทนาและการเขียนโดยผู้พูดภาษาเปอร์เซียที่ได้รับการศึกษาจากบางประเทศรอบโลก
เนื่องจากภาษาเปอร์เซียเป็นภาษาพหุศูนย์ ทำให้ภาษาเปอร์เซียมาตรฐานจึงครอบคลุมบรรทัดฐานทางภาษาศาสตร์ (linguistic norms) หลายกลุ่ม ภาษาเปอร์เซียมาตรฐานในทางปฏิบัติมี 3 วิธภาษามาตรฐานที่มีสถานะราชการในอิหร่าน, อัฟกานิสถาน และทาจิกิสถาน รูปมาตรฐานสามแบบอิงจากวิธภาษาเตหะราน, คาบูล และบูฆอรอ ตามลำดับ
รูปเขียนมาตรฐาน.
ชุดตัวอักษรเปอร์เซียมีผู้ใช้งานทั้งในภาษาฟอร์ส (อิหร่าน) และภาษาดารี (อัฟกัน) เดิมที ภาษาทาจิกก็เขียนด้วยอักษรเปอร์เซีย-อาหรับ เพื่อเพิ่มจำนวนผู้อ่านหนังสือออก จึงหันมาใช้ชุดตัวอักษรละติน (อิงจากชุดตัวอักษรเตอร์กิกสามัญ) ใน ค.ศ. 1917 จากนั้นในช่วงปลายคริสต์ทศวรรษ 1930 สาธารณรัฐสังคมนิยมโซเวียตทาจิกสนับสนุนการใช้งานชุดตัวอักษรซีริลลิก ซึ่งยังคงเป็นระบบการเขียนที่นิยมมากที่สุดในปัจจุบัน มีความพยายามในการนำอักษรเปอร์เซีย-อาหรับมาใช้ใหม่
รายการศาล

รายการศาล  (หรือ รายการพิพากษา (Judge show), รายการกฎหมาย/รายการพิจารณาคดี (Legal/courtroom program, Courtroom series) หรือ รายการตุลาการ (judicial show)) เป็นประเภทย่อยของรายการโทรทัศน์ที่ประกอบด้วยละครกฎหมาย และรายการเรียลลิตีโชว์เชิงกฎหมาย รายการศาลในปัจจุบันส่วนใหญ่อยู่ในรูปแบบของการพิจารณาคดีทางกฎหมายระหว่าง โจทก์ (หรือผู้อ้างสิทธิ์ในสหราชอาณาจักร) และ จำเลย ที่รับผิดชอบในรูปแบบใดรูปแบบหนึ่งจากสองรูปแบบ ได้แก่ บทภาพยนตร์/การด้นสด โดยมีนักแสดงเป็นผู้พิพากษา หรือรูปแบบความเป็นจริงตามอนุญาโตตุลาการ โดยคดีจะจัดการโดยผู้พิพากษาซึ่งเคยเป็นผู้พิพากษาหรือทนายความ
ในประเทศไทย เคยมีรายการศาลอยู่ 1 รายการ คือ คดีสีชมพู ของช่องเวิร์คพอยท์
ศึกจอมนางสะท้านแผ่นดิน

ศึกจอมนางสะท้านแผ่นดิน เป็นละครย้อนยุคฮ่องกงปี 2011 ผลิตโดยทีวีบี ภายใต้ผู้อำนวยการสร้าง จฺวัง เว่ย์-เจี้ยน (庄伟建) ละครความยาว 45 นาทีออกอากาศตั้งแต่วันที่ 31 ตุลาคมถึง 4 ธันวาคม 2011 ทั้งหมด 27 ตอนในฮ่องกง และ 31 ตอนสำหรับผู้ชมในต่างประเทศ นำแสดงโดย ซวน ซวน, หู ซิ่งเอ๋อร์, เฉิน จิ่งหง, หวง ชู่-หยี, หู ติ้ง-ซิน และเฉิน ชาน-ซง เป็น 1 ใน 3 ผลงานยิ่งใหญ่ของทีวีบี ที่ผลิตขึ้นเพื่อฉลองครบรอบ 44 ปีของช่อง ในขณะที่ละครอีก 2 เรื่องคือ "นักสืบเหนือมิติ" และ "หน่วยเฉพาะกิจพลิกคดีเด็ด ภาค 3"
ละครเรื่องนี้เป็นละครที่มีเรตติ้งสูงสุดอันดับ 4 ของฮ่องกงประจำปี 2011
เรื่องย่อ.
ศึกจอมนางสะท้านแผ่นดิน เป็นเรื่องราวเกิดขึ้นในช่วงกลางทศวรรษที่ 1800 สมัยราชวงศ์ชิง โดยมีพื้นฐานมาจากรัชสมัยของจักรพรรดิเต้ากวัง บอกเล่าเรื่องราวดราม่าและเรื่องราวโรแมนติกในฮาเร็มของราชสำนักแมนจู
ยะอ์กูบี

อะบูลอับบาส อะห์มัด อิบน์ อะบ๊ยะอ์กูบ อิบน์ ญะอ์ฟัร อิบน์ วะฮบ์ อิบน์ วาฎิห์ อัลยะอ์กูบี (เสียชีวิตเดือนสิงหาคม ค.ศ. 897) โดยทั่วไปเรียกสั้น ๆ ตามนิสบะฮ์ อัลยะอ์กูบี เป็นนักภูมิศาสตร์มุสลิมชาวอาหรับ 
ประวัติ.
ยะอ์กูบีเกิดที่แบกแดดในครอบครัวที่มีภูมิหลังเป็นชนชั้นสูง ทวดของเขาเป็นวาฎิห์ ทาสที่เป็นอิสระของเคาะลีฟะฮ์ อัลมันศูร และผู้ปกครองอียิปต์ในรัชสมัยอัลมะฮ์ดี เขาอาศัยอยู่ในอาร์มีเนียและโฆรอซอน ทำงานภายใต้การอุปถัมภ์ของผู้ว่าการTahiridจนถึง ค.ศ. 873 จากนั้นเขาเดินทางไปอินเดีย อียิปต์ และอัลมัฆริบ ใน ค.ศ. 872 เขาเขียนรายการอาณาจักรในบิลาดุสซูดาน เช่น กานา, กาโอ และคาเนม
ความเห็นอกเห็นใจต่ออะฮ์ลุลบัยต์ของเขาปรากฏในผลงานหลายแห่ง
เขาเสียชีวิตที่อียิปต์ใน ฮ.ศ. 284 (สิงหาคม ค.ศ. 897)
อาเอโรเมฆิโก

บริษัท อาเอโรบิอัสเดเมฆิโก จำกัด (มหาชน)  ดำเนินการในชื่อ อาเอโรเมฆิโก  เป็นสายการบินประจำชาติ และสายการบินที่ใหญ่ที่สุดของประเทศเม็กซิโก ที่มีฐานการบินหลักที่ท่าอากาศยานนานาชาติเม็กซิโกซิตี และมีสำนักงานใหญ่ในเม็กซิโกซิตี สายการบินให้บริการเที่ยวบินสู่จุดหมายปลายทางต่าง ๆ 94 แห่ง ในเม็กซิโก อเมริกาเหนือ กลาง และใต้ ยุโรป และเอเชีย
นอกจากอาเอโรเมฆิโกแล้ว ในกรูโปอาเอโรเม็กซิโกยังรวมอาเอโรเมฆิโกโกเนกต์และอาเอโรเมฆิโกกอนติโกอีกด้วย ปัจจุบันกลุ่มสายการบินครองอันดับสองในส่วนแบ่งตลาดเที่ยวบินภายในประเทศรองจากโบลาริสด้วยสัดส่วน 24.2% และครองอันดับ 1 ในส่วนแบ่งตลาดเที่ยวบินระหว่างประเทศที่ 15.8% อาเอโรเมฆิโกเป็นหนึ่งในสี่สมาชิกผู้ก่อตั้งพันธมิตรสายการบินสกายทีมร่วมกับแอร์ฟรานซ์ เดลตาแอร์ไลน์ และโคเรียนแอร์
สายการบินมีการดำเนินงานอย่างใกล้ชิดกับเดลตาแอร์ไลน์สัญชาติอเมริกัน ซึ่งเป็นหนึ่งในผู้ถือหุ้นของอาเอโรเมฆิโก และได้ประกาศความตั้งใจที่จะซื้อหุ้นสูงสุดถึง 49% ในปี 2015 ทั้งสอบสายการบินได้ทำข้อตกลงการค้าร่วมเมื่อวันที่ 8 พฤษภาคม ค.ศ. 2017 โดยสายการบินจะแบ่งปันข้อมูล ต้นทุน และรายได้ในเที่ยวบินระหว่างสหรัฐกับเม็กซิโกทั้งหมด
กิจการองค์กร.
สำนักงานใหญ่.
อาเอโรเมฆิโกมีสำนักงานใหญ่ในอาคารตอร์เรมัปเฟร ซึ่งตั้งอยู่ในโกโลเนียกูเอาเตมอก เม็กซิโกซิตี
จุดหมายปลายทาง.
ข้อตกลงการบินร่วม.
อาเอโรเมฆิโกมีข้อตกลงการบินร่วมกับสายการบินต่าง ๆ ดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนสิงหาคม ค.ศ. 2024 อาเอโรเมฆิโกมีเครื่องบินประจำการในฝูงบินดังนี้:
อาเอโรเมฆิโกมีอายุฝูงบินเฉลี่ย 7 ปี
ฝูงบินในอดีต.
อาเอโรเมฆิโกเคยให้บริการเครื่องบินดังต่อไปนี้:
<templatestyles src="Div col/styles.css"/>
สโมสรฟุตบอลโรงสีแม่ใจธนะโชติวัฒน์ ในฤดูกาล 2565

ฤดูกาล 2565 เป็นฤดูกาลแรกของ สโมสรฟุตบอลโรงสีแม่ใจธนะโชติวัฒน์ ในการแข่งขันฟุตบอลที่จัดขึ้นโดยสมาคมฟุตบอลแห่งประเทศไทย โดยสโมสรเริ่มต้นสมัครเข้าแข่งขันในไทยแลนด์ อเมเจอร์ลีก ฤดูกาล 2565 – โซนภาคเหนือ ซึ่งเป็นการแข่งขันในระดับสมัครเล่น และได้ นิรุณตร์ อัศวภักดี ผู้ฝึกสอนฟุตบอลของโรงเรียนแม่ใจวิทยาคมชุดแชมป์ฟุตบอลกรมพละศึกษา รุ่นอายุไม่เกิน 16 ปี มาเป็นผู้เล่นและฝึกสอน นอกจากนี้ยังได้ การันต์ จันทร์เนตร ผู้ช่วยผู้ฝึกสอนของทีมฟุตบอลโรงเรียนแม่ใจวิทยาคม มาเป็นผู้เล่นในตำแหน่งกองหลัง
ในฤดูกาลแรกที่ส่งทีมเข้าแข่งขันสโมสรสามารถเข้าถึงรอบชิงแชมป์โซนภาคเหนือ ไปพบกับสโมสรฟุตบอลกงไกรลาศ ยูไนเต็ด ก่อนจะแพ้การดวลจุดโทษไปในนัดชิงชนะเลิศ ที่สนามพิจิตร สเตเดียม อย่างไรก็ตามการได้ตำแหน่งรองแชมป์โซนภาคเหนือ ทำให้สโมสรได้เลื่อนชั้นขึ้นไปแข่งขันในระดับไทยลีก 3 ซึ่งเป็นลีกอาชีพในฤดูกาล 2565–66
"ข้อมูล ณ วันที่ 4 มิถุนายน 2565"
"สถิติการลงสนามและการยิงประตูรวมการแข่งขันทุกรายการ"
การแข่งขันในฤดูกาล.
ไทยแลนด์ อเมเจอร์ลีก โซนภาคเหนือ ตอนบน รอบมินิลีก.
ตารางคะแนน รอบมินิลีก กลุ่มดี.
<section begin=northern region upper group c/><onlyinclude></onlyinclude><section end=northern region upper group c/>